
ΤΕΧΝΙΚΗ ΠΕΡΙΓΡΑΦΗ

Η μελέτη αυτή αφορά την Προμήθεια Επαγγελματικών Συσκευών Εξοπλισμού Κουζίνας για τον Παιδικό Σταθμό του Δήμου. Η προμήθεια κρίνεται απολύτως αναγκαία, καθώς ο εξοπλισμός επαγγελματικής κουζίνας οφείλει να πληροί τις ισχύουσες υγειονομικές διατάξεις και τις απαιτήσεις ασφάλειας τροφίμων, ώστε να διασφαλίζονται οι κατάλληλες συνθήκες παρασκευής, αποθήκευσης και διαχείρισης των τροφίμων που προορίζονται για τη σίτιση των παιδιών.

Ειδικότερα, τα ανοξείδωτα (INOX) ερμάρια αποτελούν τον ενδεδειγμένο εξοπλισμό για επαγγελματικούς χώρους παρασκευής τροφίμων, καθώς είναι κατασκευασμένα από υλικό υψηλής αντοχής, μη απορροφητικό, ανθεκτικό στη διάβρωση και στις καταπονήσεις, καθαρίζεται και απολυμαίνεται εύκολα, δεν ευνοεί την ανάπτυξη μικροοργανισμών και συμβάλλει ουσιαστικά στην τήρηση των κανόνων υγιεινής και στην αποφυγή επιμολύνσεων.

Παράλληλα, η προμήθεια επαγγελματικού πλυντηρίου πιάτων είναι απαραίτητη για την αποτελεσματική πλύση και θερμική απολύμανση των σκευών και του εξοπλισμού εστίασης, σε υψηλές θερμοκρασίες, διασφαλίζοντας την απαιτούμενη υγιεινή, περιορίζοντας τον κίνδυνο μικροβιακής επιμόλυνσης και εξασφαλίζοντας την ασφαλή επαναχρησιμοποίηση των σκευών σύμφωνα με τις απαιτήσεις της ισχύουσας υγειονομικής νομοθεσίας και των αρχών του συστήματος HACCP.

Η προμήθεια του ανωτέρω εξοπλισμού αποσκοπεί στην προστασία της δημόσιας υγείας και ιδιαίτερα της υγείας των φιλοξενούμενων παιδιών, τα οποία αποτελούν ευάλωτη πληθυσμιακή ομάδα, καθώς και στη διασφάλιση της συμμόρφωσης της κουζίνας του Παιδικού Σταθμού με τις απαιτήσεις της κείμενης νομοθεσίας περί υγιεινής και ασφάλειας τροφίμων.

Ως εκ τούτου, η προμήθεια των ανωτέρω ειδών κρίνεται απολύτως αναγκαία για την εύρυθμη λειτουργία του Παιδικού Σταθμού, την παροχή ποιοτικών υπηρεσιών σίτισης και την προστασία της υγείας των παιδιών και του προσωπικού.

Η τεκμηρίωση του οικονομικού αντικειμένου έγινε βάση της αρχής της οικονομικότητας στις τρέχουσες οικονομικές συνθήκες της αγοράς, με έρευνα στο ελεύθερο εμπόριο και με απώτερο σκοπό την επίτευξη του μέγιστου κατά το δυνατόν καλύτερου αποτελέσματος σε σχέση με τις παρεχόμενες πιστώσεις (χρηματικά ποσά)  από την δημοτική αρχή.

Η δαπάνη προϋπολογίζεται στο ποσόν των  7.551,60 ευρώ, συμπεριλαμβανομένου ΦΠΑ 24% και θα βαρύνει την σχετική πίστωση του οικονομικού έτους 2026, στους ΑΛΕ 055.3120989.001 με τίτλο «Προμήθεια Ηλεκτρικών Συσκευών για Κοινωνικές Δομές του Δήμου» ποσού με σχετική πίστωση 4.460,00€ και ΑΛΕ. 055.3120902.002 με τίτλο «Λοιπός Εξοπλισμός για Κοινωνικές Δομές του Δήμου» με σχετική πίστωση ποσού 6.000€ jκαι την υπ αριθμ 170/2026 Απόφαση ΔΕ περί εξειδίκευση πίστωσης.
Ψαχνά, 28-07-2026

ΤΕΧΝΙΚΕΣ ΠΡΟΔΙΑΓΡΑΦΕΣ

Γενικά Χαρακτηριστικά - Περιγραφή
Η παρούσα περιγραφή αφορά την Προμήθεια Επαγγελματικών & Οικιακών Συσκευών Εξοπλισμού Κουζίνας για τον Παιδικό Σταθμό του Δήμου, ως εξής : 

· Ομάδα Α: Επαγγελματικό Πλυντήριο πιάτων διαστάσεων 57,5×60,5×82 (ΜxΠxΥ) cm, άνοιγμα πόρτας 36,5cm, Μέγιστο Ύψος Πιάτων 36,5cm, Καλάθι 50×50 με οδηγούς, Μέγιστη ισχύ 3.5 kw, κύκλους πλύσης 60″/90″/180″, Θερμοκρασία Πλύσης 50-60°C, Χωρητικότητα δεξαμενής 20 lt, με ενσωματωμένη αντλία δοσολογίας στεγνωτικού & απορρυπαντικού, σύστημα εξοικονόμησης ενέργειας, μερικώς με διπλά τοιχώματα και διπλά τοιχώματα πόρτας, λέβητα με ψηφιακή οθόνη, ενσωματωμένο φίλτρο δεξαμενής και φίλτρο ασφάλειας αντλίας, ηλεκτρονικά ελεγχόμενη μονάδα δοσολογίας στεγνωτικού & απορρυπαντικού. Βάση πλυντηρίου πιάτων 60x60x55, σταθερή και αντικραδασμική

Ομάδα Β:  Εξοπλισμός επαγγελματικής κουζίνας,  κατάλληλος για χρήση σε κουζίνα παιδικού σταθμού, (κατασκευής από ανοξείδωτο χάλυβα - INOX) ως εξής :

1. Ερμάριο εργασίας από ανοξείδωτο χάλυβα (INOX), διαστάσεων 170 × 60 × 85 cm, με ανοιγόμενες πόρτες και οπίσθιο ανασήκωμα (πλάτη). 

2. Κάδος απορριμμάτων από ανοξείδωτο χάλυβα (INOX), χωρητικότητας 100 λίτρων, με πεντάλ και τροχούς, διαστάσεων Ø450 × 700 mm. 

3. Ερμάριο εργασίας από ανοξείδωτο χάλυβα (INOX), διαστάσεων 200 × 60 × 85 cm, με ανοιγόμενες πόρτες, αριστερό ερμάριο τύπου «φάκελος», τρία (3) κάθετα συρτάρια στη δεξιά πλευρά και μεσαίο ανοιγόμενο τμήμα. 

4. Ερμάριο από ανοξείδωτο χάλυβα (INOX), διαστάσεων 45 × 60 × 85 cm, με ανοιγόμενη πόρτα, οπίσθιο ανασήκωμα (πλάτη) και τροχούς. 

5. Ερμάριο εργασίας από ανοξείδωτο χάλυβα (INOX), διαστάσεων 75 × 60 × 85 cm, με ανοιγόμενες πόρτες και οπίσθιο ανασήκωμα (πλάτη). 

6. Κλειστή λάντζα από ανοξείδωτο χάλυβα (INOX), διαστάσεων 270 × 70 × 85 cm, με δύο (2) γούρνες διαστάσεων 50 × 50 cm, κενό 60 cm από την αριστερή πλευρά, συρόμενες πόρτες, τρία (3) κάθετα συρτάρια στη δεξιά πλευρά και ανασήκωμα στην πλάτη και στην αριστερή πλευρά.

ΕΝΔΕΙΚΤΙΚΟΣ ΠΡΟΥΠΟΛΟΓΙΣΜΟΣ

	ΠΕΡΙΓΡΑΦΗ
	ΑΝΤΙΚΕΙΜΕΝΟ
	ΜΟΝ. ΜΕΤΡΗΣΗΣ
	ΠΟΣΟΤΗΤΑ
	ΤΙΜΗ ΜΟΝΑΔΑΣ
	ΑΞΙΑ

	Προμήθεια Επαγγελματικών & Ηλεκτρικών Συσκευών Εξοπλισμού Κουζίνας για τον Παιδικό Σταθμό του Δήμου
	ΑΛΕ 055.3120989.001– Προμήθεια Ηλεκτρικών Συσκευών για Κοινωνικές Δομές του Δήμου

	
	Ομάδα Α’ Επαγγελματικές Συσκευές

	
	Επαγγελματικό πλυντήριο  πιάτων 
	ΤΕΜΑΧΙΟ
	1
	1.600,00€
	1.600,00€

	
	Σύνολο Ομάδας Α’
	1.600,00€

	
	Ομάδα Β’ Επαγγελματικός Εξοπλισμός Κουζίνας

	
	ΑΛΕ 055.3120902.002 – Λοιπός Εξοπλισμός για Κοινωνικές Δομές του Δήμου

	
	ΕΡΜΑΡΙΟ, ΑΝΟΙΓΟΜΕΝΕΣ ΠΟΡΤΕΣ, ΣΗΚΩΜΑ ΠΛΑΤΗ, 170x60x85, ΥΛΙΚΟ INOX
	ΤΜΧ
	1
	710
	710

	
	ΚΑΔΟΣΜΕΠΕΝΤΑΛ&ΡΟΔΕΣINOX 100 LTΦ450x700mm, ΥΛΙΚΟ INOX
	ΤΜΧ
	1
	160
	160

	
	ΕΡΜΑΡΙΟ, ΑΝΟΙΓΟΜΕΝΕΣ ΠΟΡΤΕΣ, ΑΜΠΑΡΙ ΦΑΚΕΛΟΣ ΑΡΙΣΤΕΡΑ, 3, ΑΝΟΙΓ ΜΕΣΗ, ΣΥΡΤΑΡΙΑ ΚΑΘΕΤΑ ΔΕΞΙΑ, 200x60x85, ΥΛΙΚΟ INOX
	ΤΜΧ
	1
	1.310
	1.310

	
	ΕΡΜΑΡΙΟ, ΑΝΟΙΓΟΜΕΝΗ ΠΟΡΤΑ, ΠΛΑΤΗ ΣΗΚΩΜΑ, ΡΟΔΕΣ, 45x60x85, ΥΛΙΚΟ INOX
	ΤΜΧ
	1
	425
	425

	
	ΕΡΜΑΡΙΟ, ΑΝΟΙΓΟΜΕΝΕΣ ΠΟΡΤΕΣ, ΣΗΚΩΜΑ ΠΛΑΤΗ, 75x60x85, ΥΛΙΚΟ INOX
	ΤΜΧ
	1
	425
	425

	
	ΛΑΝΤΖΑ ΚΛΕΙΣΤΗ, ΣΥΡΟΜΕΝΕΣ ΠΟΡΤΕΣ, 2 Γ 50x50 (ΚΕΝΟ ΑΠΟ ΑΡΙΣΤΕΡΑ 60 ΕΚ), 3 ΣΥΡΤΑΡΙΑ ΚΑΘΕΤΑ ΔΕΞΙΑ, ΣΗΚΩΜΑ ΠΛΑΤΗ & ΑΡΙΣΤΕΡΑ, 270x70x85, ΥΛΙΚΟ INOX
	ΤΜΧ
	1
	1.460
	1.460

	
	Σύνολο Ομάδας Β’
	4.490,00€

	ΣΥΝΟΛΟ Ομάδων Α’ + Β’ 
	6.090,00€

	Φ.Π.Α. 24%
	1.461,60€

	ΓΕΝ. ΣΥΝΟΛΟ
	7.551,60€

ΕΙΔΙΚΗ ΣΥΓΓΡΑΦΗ ΥΠΟΧΡΕΩΣΕΩΝ

ΑΡΘΡΟ 1ο :  Αντικείμενο Προμήθειας

Η μελέτη αυτή αφορά την Προμήθεια Επαγγελματικών Συσκευών Εξοπλισμού Κουζίνας για τον Παιδικό Σταθμό του Δήμου. Η προμήθεια κρίνεται απολύτως αναγκαία, καθώς ο εξοπλισμός επαγγελματικής κουζίνας οφείλει να πληροί τις ισχύουσες υγειονομικές διατάξεις και τις απαιτήσεις ασφάλειας τροφίμων, ώστε να διασφαλίζονται οι κατάλληλες συνθήκες παρασκευής, αποθήκευσης και διαχείρισης των τροφίμων που προορίζονται για τη σίτιση των παιδιών

ΑΡΘΡΟ 2ο : Ισχύουσες διατάξεις

Η ανάθεση της υπηρεσίας  θα γίνει σύμφωνα με τις διατάξεις:

· Του Ν. 4412/2016 (ΦΕΚ 147/08-08-2016) «Δημόσιες Συμβάσεις Έργων, Προμηθειών και Υπηρεσιών», όπως τροποποιήθηκε με τον Ν.4782/2021 και με τις έως σήμερα τροποποιήσεις

· Του  Ν. 4555/18 (ΦΕΚ 133 Α΄/19-07-2018) «Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας-Ενίσχυση της Συμμετοχής-Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα ΚΛΕΙΣΘΕΝΗΣ Ι]. 

· Του N. 3463/2006 «Δημοτικός και κοινοτικός κώδικας» και την Εγκύκλιο 2 (Αρ. πρωτ. 2037/11-1-2007) του ΥΠ.ΕΣ.Δ.Δ.Α.
· Τις διατάξεις του ν. 5321/26 (ΦΕΚ 114/20.07.2026 τεύχος Α') με τις διατάξεις του οποίου, μεταξύ άλλων, τροποποιείται ο Κώδικας Τοπικής Αυτοδιοίκησης (ν.5314/2026).
· Του Ν. 3852/2010  «Νέα Αρχιτεκτονική της Αυτοδιοίκησης και της Αποκεντρωμένης Διοίκησης-Πρόγραμμα Καλλικράτης» (ΦΕΚ 87Α).

· Του Ν. 3861/2010 «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών και διοικητικών και αυτοδιοικητικών οργάνων στο διαδίκτυο –Πρόγραμμα Διαύγεια- και άλλες διατάξεις».

· Της εγκυκλίου 11 (Αρ. πρωτ. 27754/28/6/2010) του Υπ. Εσωτερικών «Αποδοχή της αρ. 204/2010 γνωμοδότησης του Δ΄ Τμήματος του Ν.Σ.Κ.- Δαπάνες δημοσιεύσεων διαγωνισμών Δημοσίων Συμβάσεων  ΟΤΑ Α’ βαθμ.»

· Του Ν. 4250/2014 (ΦΕΚ 74/Α/26.3.2014)«Διοικητικές Απλουστεύσεις ... και λοιπές ρυθμίσεις».

· Του Ν.4605/2019

· Του άρθρου 27 του Ν.5056/2023 (ΦΕΚ 163Α/06-10-2023) «Αναμόρφωση του συστήματος διακυβέρνησης Ο.Τ.Α. α’ και β’ βαθμού, Κατάργηση Νομικών Προσώπων Δημοσίου Δικαίου Δήμων, Παρακολούθηση Επιδόσεων Τοπικής Αυτοδιοίκησης, Οικονομική και Διοικητική Διαχείριση Ο.Τ.Α., Ευζωία των Ζώων Συντροφιάς, Κατασκευή και Αναβάθμιση Λειτουργούντων Χερσαίων Συνοριακών Σταθμών και λοιπές διατάξεις του Υπουργείου Εσωτερικών»

· Τις  ανάγκες  των Δομών του  Δήμου  που  επιβάλλουν  την  προμήθεια.

ΑΡΘΡΟ 3ο : Ύπαρξη Πιστώσεων

Η δαπάνη προϋπολογίζεται στο ποσόν των  7.551,60 ευρώ, συμπεριλαμβανομένου ΦΠΑ 24% και θα βαρύνει την σχετική πίστωση του οικονομικού έτους 2026, στους ΑΛΕ 055.3120989.001 με τίτλο «Προμήθεια Ηλεκτρικών Συσκευών για Κοινωνικές Δομές του Δήμου» ποσού με σχετική πίστωση 4.460,00€ και ΑΛΕ. 055.3120902.002 με τίτλο «Λοιπός Εξοπλισμός για Κοινωνικές Δομές του Δήμου» με σχετική πίστωση ποσού 6.000€. με σχετική εξειδίκευση πίστωσης με την  υπ αριθμ:170/2026 απόφαση ΔΕ. 
ΑΡΘΡΟ 4ο : Συμβατικά στοιχεία
Τα συμβατικά στοιχεία κατά σειρά ισχύος είναι:

α. Το τιμολόγιο μελέτης.

β. Η συγγραφή υποχρεώσεων. 

γ. Τεχνική περιγραφή – μελέτη.

Άρθρο 5ο : Χρόνος εκτέλεσης του έργου
Η ανωτέρω προμήθεια να παραδοθεί μέχρι 30/09/2026. 
Άρθρο 6ο : Υποχρεώσεις του εντολοδόχου
Είναι υποχρεωμένος να παραδώσει τα προμηθευόμενα είδη στους χώρους όπου στεγάζονται ο Δημοτικός  Παιδικός Σταθμός,  κατόπιν συνεννόησης με τις αρμόδιες υπηρεσίες του Δήμου Διρφύων Μεσσαπίων, και να εξασφαλίσει την ασφαλή μεταφορά τους.

Άρθρο 7ο :  Όροι Υποβολής Προσφορών

Οι ενδιαφερόμενοι μπορούν να υποβάλλουν προσφορά για οποιαδήποτε από τις ομάδες ειδών ή και για το σύνολο τους. Για κάθε ομάδα ειδών που θα υποβληθεί προσφορά θα πρέπει να  περιλαμβάνεται απαραιτήτως το σύνολο των ζητούμενων ειδών. Η προμήθεια για κάθε ομάδα θεωρείται ενιαία και όποιος διαγωνιζόμενος υποβάλει προσφορά για μέρος αυτής δεν θα γίνεται αποδεκτή.

Δεκτές γίνονται μόνο ενσφράγιστες προσφορές. Σε αντίθετη περίπτωση απορρίπτεται η οικονομική προσφορά. Ο Φάκελος της προσφοράς θα πρωτοκολλείται. 
Κριτήριο ανάθεσης θα είναι η πλέον συμφέρουσα από οικονομική άποψη προσφορά βάσει τιμής, η οποία θα είναι σύμφωνη με τους όρους της μελέτης των υπηρεσιών του Δήμου και θα αφορά στο σύνολο των ζητούμενων ειδών του προϋπολογισμού της μελέτης. Η ανάθεση θα διενεργηθεί με το άρθρο 50 του Ν.4782/2021, ύστερα από την υποβολή προσφορών όπως ορίζεται στην παρ.3 του άρθρου 120 του Ν.4412/2016.    

Συνημμένα, με την οικονομική προσφορά πρέπει να κατατεθούν και τα κάτωθι δικαιολογητικά:

· Τα τεχνικά φυλλάδια από τα προμηθευόμενα είδη

· Απόσπασμα ποινικού μητρώου (η υποχρέωση αυτή αφορά σε περιπτώσεις εταιρειών Ε.Π.Ε., Ο.Ε. και Ε.Ε. τους διαχειριστές, ενώ σε περιπτώσεις εταιρειών Α.Ε. τον Διευθύνοντα Σύμβουλο και όλα τα μέλη του Διοικητικού Συμβουλίου, για την ατομική επιχείρηση το φυσικό πρόσωπο).
· Πρόσφατη εκτύπωση μέσω TAXISNET ενεργούς δραστηριότητας επιτηδεύματος. 
· Φορολογική ενημερότητα για κάθε νόμιμη χρήση εκτός είσπραξης.
· Ασφαλιστική ενημερότητα ΙΚΑ/ ΕΦΚΑ για συμμετοχή σε διαγωνισμό.
· Εφόσον πρόκειται για νομικό πρόσωπο, αποδεικτικά έγγραφα νομιμοποίησης του νομικού προσώπου (πρόσφατη βεβαίωση ΓΕΜΗ και καταστατικό). 
· Υπεύθυνη δήλωση από κάθε ενδιαφερόμενο ότι έχει λάβει γνώση και αποδέχεται τους όρους της συνημμένης μελέτης.
Άρθρο 8ο :Ανωτέρα βία
Ως ανωτέρα βία θεωρείται κάθε απρόβλεπτο και τυχαίο γεγονός που είναι αδύνατο να προβλεφθεί έστω και εάν για την πρόβλεψη και αποτροπή της επέλευσης του καταβλήθηκε υπερβολική επιμέλεια και επιδείχθηκε η ανάλογη σύνεση. Ενδεικτικά γεγονότα ανωτέρας βίας είναι: εξαιρετικά και απρόβλεπτα φυσικά γεγονότα, πυρκαγιά που οφείλεται σε φυσικό γεγονός ή σε περιστάσεις για τις οποίες ο εντολοδόχος ή ο εντολέας είναι ανυπαίτιοι, αιφνιδιαστική απεργία προσωπικού, πόλεμος, ατύχημα, αιφνίδια ασθένεια του προσωπικού του εντολοδόχου κ.α. στην περίπτωση κατά την οποία υπάρξει λόγος ανωτέρας βίας ο εντολοδόχος οφείλει να ειδοποιήσει αμελλητί τον εντολέα και να καταβάλει κάθε δυνατή προσπάθεια σε συνεργασία με το άλλο μέρος για να υπερβεί τις συνέπειες και τα προβλήματα που ανέκυψαν λόγω της αυτής. Ο όρος περί ανωτέρας βίας εφαρμόζεται ανάλογα και για τον εντολέα προσαρμοζόμενος ανάλογα.

 Άρθρο 9ο :  Αναθεώρηση τιμών 

Οι τιμές δεν υπόκεινται σε καμία αναθεώρηση για οποιονδήποτε λόγο ή αιτία, αλλά  παραμένουν σταθερές και αμετάβλητες.  

Άρθρο 10ο :  Τρόπος πληρωμής
Για την πραγματοποίηση της παραπάνω προμήθειας, η αμοιβή του εντολοδόχου καθορίζεται σε 7.551,60€, συμπεριλαμβανομένου του ΦΠΑ 24%, για το διάστημα ισχύος της εντολής. Η καταβολή του ως άνω ποσού θα γίνεται ύστερα από έκδοση σχετικού τιμολογίου όπως προβλέπεται από την οδηγία Ε.Ε. 2014/55ΕΕ άρθρο 148-154 του Ν.4601/2019 περί ηλεκτρονικής τιμολόγησης Ν.4872/2022 άρθρο 158-160 και ΚΥΑ 46901/2024 και του Ν.4412/2016 άρθρο 53 παρ 2. μετά την παράδοση των συσκευών, και μετά την έκδοση χρηματικών ενταλμάτων πληρωμής από το λογιστήριο του Δήμου Διρφύων Μεσσαπίων.

Στο ποσό της αμοιβής συμπεριλαμβάνονται οι βαρύνοντες τον εντολοδόχο φόροι και βάρη. Η αμοιβή δεν υπόκειται σε καμία αναθεώρηση για οποιοδήποτε λόγο και αιτία και παραμένει σταθερή και αμετάβλητη καθόλη την διάρκεια ισχύος της εντολής.

Άρθρο 12ο :  Φόροι, τέλη, κρατήσεις
Ο εντολοδόχος σύμφωνα με τις ισχύουσες διατάξεις βαρύνεται με όλους ανεξαιρέτως τους φόρους, τέλη, δασμούς και εισφορές υπέρ του δημοσίου, δήμων και κοινοτήτων ή τρίτων που ισχύουν.

Άρθρο 13ο :  Επίλυση διαφορών
Οι διαφορές που θα εμφανισθούν κατά την εφαρμογή της σύμβασης, επιλύονται σύμφωνα με τις ισχύουσες διατάξεις.

Ψαχνά, 28-07-2026

